
				OPĆINSKOM SUDU U LJUBUŠKOM       


                         Na temelju čl. 45. st. 2. t. h) i  čl. 241. st. 1. ZKP-a F BiH, podižem 

O P  T  U  Ž  N  I  C  U

Protiv:
	I. R. rođen … u Lj.

Da je:

	 Nakon što je prethodno na njemu poznat način nabavio suhu zelenu  biljnu materiju koja svojim izgledom i mirisom asocira na opojnu drogu tipa „Marihuana“, svjestan da se radi o opojnoj drogi i da je posjedovanje iste zakonom zabranjeno, protivno odredbi čl. 4 i čl. 19 Zakona o sprječavanju i suzbijanju opojnih droga (''Sl. glasnik BiH'' broj 8/06, 103/08 i 51/11), htijući to, istu suhu zeljastu biljnu materiju u jednom (1) savijenom bijelom papiru držao je kod sebe sve do dana 02.04.2025. godine kada je oko 20,45 sati u Ulici … u Lj., dok je upravljao motornim vozilom marke Mercedes-Benz C 220, reg. oznaka … zaustavljen i kontroliran od strane policijskih službenika PU kojima je dobrovoljno pokazao, otvorio i predao 1 (jedan) savijeni bijeli papir unutar kojeg se nalazi suha zeljasta biljna materija koja svojim izgledom i mirisom asocira na opojnu drogu tipa „Marihuana“, da bi se naknadnim vještačenjem utvrdilo  zelena biljna materija ukupne neto mase 3,723 grama, sadrži psihoaktivnu  komponentu tetrahidrokanabinol (THC), u udjelu većem od zakonom propisanog, te  predstavlja opojnu drogu  Cannabis, a Cannabis i  tetrahidrokanabinol (THC) se nalaze na Popisu opojnih droga, psihotropnih tvari, biljaka iz kojih se može dobiti opojna droga i prekursor, Zakona o sprječavanju i suzbijanju zloupotrebe opojnih droga ( ''Sl. glasnik BiH'' broj 8/06, 103/08 i 51/1) .  

	Dakle, da je neovlašteno posjedovao opojnu drogu,
	
[bookmark: __DdeLink__192_4126848418][bookmark: __DdeLink__913_2491071480]	Čime da je počinio kazneno djelo Posjedovanje i omogućavanje uživanja opojnih droga iz čl. 239. st. 3. KZ F BiH.
Istovremeno predlažem da se u smislu odredbi čl. 78. st. 1. KZ F BiH, u vezi sa odredbom čl. 239. st. 4. KZ F BiH osumnjičenom I. R. izrekne mjera sigurnosti oduzimanja predmeta, tako što će se od istog trajno oduzeti 1 savijeni bijeli papir unutar kojega se nalazi zeljasta biljna materija, oduzeta od I. R. po zapisniku o dobrovoljnoj predaji predmeta PU Ljubuški, broj … od 02.04.2025. godine, kojeg prati potvrda o privremenom oduzimanju predmeta, broj … od 02.04.2025. godine, koja se po naredbi Općinskog suda u Ljubuškom, broj … Kpp od 16.04.2025. godine čuva pod kontrolom PU  Ljubuški, jer su to predmeti kojim je kazneno djelo počinjeno, odnosno predmet – opojna droga koja se obvezno oduzima od počinitelja.

